Siiski, Riigikogu menetluses on praegu otsuse eelnõu 14. juunist 2001 lastetoetuse määra suurendamise kohta, milles nähakse ette, et vabariigi valitsus tagaks 2002. aastal riigieelarvelise lastetoetuse määra suurendamise 150lt kroonilt 500 kroonini ning 2003. aastal 500lt kroonilt 1000 kroonini iga alla 16 aastase lapse kohta. Eelnõu algatasid Eesti Keskerakonna fraktsioon, Eestimaa Rahvaliidu fraktsioon, Eesti Koonderakonna fraktsioon ja Eestimaa Ühendatud Rahvapartei fraktsioon. Seda eelnõu pole Riigikogu menetlusest maha võetud. Maha pole (veel) võetud ka eelnõud (682 SE I) riiklike peretoetuste seaduse muutmiseks selliselt, et toetuste arvutamise aluseks oleks lapsetoetuse määr, mis kehtestatakse igaks eelarveaastaks tarbijahinnaindeksi muutust arvestades, kusjuures lapsetoetuse uus määr ei tohi olla väiksem kehtivast määrast. Selle eelnõu esitasid möödunud aasta veebruaris Mai Treial ja Elmar Truu. Mida uus valitsuskoalitsioon nendest ettepanekutest arvab?